open-index/open-wikipedia-markdown huggingface dataset:
გერმანიის კუნძულების სია

[მინიატიურა|300პქ|[რიუგენი, გერმანიის უდიდესი კუნძული]]
ამ სიაში თავმოყრილია **გერმანიის ფედერაციული რესპუბლიკის** კუთვნილი **კუნძულები** როგორც ჩრდილოეთის, ისე ბალტიის ზღვაში. ამ სიაში არ შედის გერმანიის ტბებსა და მდინარეებში არსებული კუნძულები.

გერმანიას ეკუთვნის ასევე ქვემოთ მოცემული სხვა მცირე კუნძულებიც.

## ბალტიის ზღვაში 
* არენდსბერგი
* ბალმერ-ვერდერი
* ბართერ-ოიე
* ბოიხელი
* ბოკი
* ბულენრიფი ანუ *კუვერდერი*
* ბემკე
* დენჰოლმი (კრესლინი)
* დენჰოლმი
* ფერინზელი
* ფემარნი
* გენზევერდერი
* გერმიცი
* გრაიფსვალდერ-ოიე
* გროსერ-ვოტიგი
* ჰოივიზე
* ჰიდენზეე
* კილერ-ორტი
* კირი
* კლაინერ-რორპლანი
* კლაინერ-ვოტიგი
* კლაინე-ვერდერი
* კოოსი
* ლანგენვერდერ
* ლიბესი
* ლიბიცი
* ლოტზენინზელ 
* მერენსი
* ეე
* პლათე
* პელი
* პროსნიცერ-ვერდერი ანუ *გუსტოვერ-ვერდერი*
* რიმსი
* რითერ-ვერდერი
* რუდენი
* რიუგენი
* შლოსინზელი
* შტრუკი (ნახევარკუნძული)
* ტედინგსინზელი
* ტოლოვი
* უმანცი
* ურკევიცი
* უზედომი
* ვიმი
* ფოგელინზელი ანუ *ფაუგლინზელი*
* ვალფიში
* ვარდერი
* ვიურენსი

## ჩრდილოეთის ზღვაში 
მინიატიურა|ჩრდილოეთ ფრიზების კუნძულები
მინიატიურა|აღმოსავლეთ ფრიზების კუნძულები

* ჰელგოლანდი
** დიუნე

* ჩრდილოეთ ფრიზების კუნძულები
** ამრუმი
** ფერი
** პელვორმი
** ზილტი
*** უტჰერნი
** ჰალიგი
*** გრედე
*** ჰაბელი
*** ჰოოგე
*** ჰამბურგერ-ჰალიგი
*** ლანგენესი
*** ნორდშტრანდიშმოორი 
*** ოლანდი
*** ნორდეროოგი
*** ზიუდეროოგი
*** ზიუდფალი

* კუნძულები მელდორფის ყურეში
** ბლაუორტი
** ჰელმზანდი
** ტერტიუსი
** ტრიშენი

* მედემზანდი

* ნოივერკი

* შარჰერნი და ნიგეჰერნი

* ლანგლიუტიენი

* აღმოსავლეთ ფრიზების კუნძულები
** მელუმი
** მინზენერ-ოოგი
** ვანგეროოგი
** შპიკეროოგი
** ლანგეოოგი
** ბალტრუმი
** ნორდერნაი
** იუისტი
** მემერტი
** კახელოტპლატე
** ლიუტიე-ჰერნი
** ბორკუმი

## რესურსები ინტერნეტში
*Islands - Germany Tourism (EN)

## სქოლიო 
კატეგორია:გერმანიის გეოგრაფია
კატეგორია:გერმანიის კუნძულები
გუაი-ჰაანასის ეროვნული პარკის ნაკრძალი და ჰაიდას მემკვიდრეობის ძეგლი

**გუაი-ჰაანასის ეროვნული პარკის ნაკრძალი და ჰაიდას მემკვიდრეობის ძეგლი** () ან როგორც ხშირად მოიხსენიებენ უბრალოდ **გუაი-ჰაანასი** — მდებარეობს გუაი-ჰაანსის არქიპელაგის უკიდურეს სამხრეთ ნაწილში, კონტინენტური კანადის ბრიტანეთის კოლუმბიის სანაპიროდან 130 კმ-ის მოშორებით. გუაი-ჰაანასი იცავს არქიპელაგის 138 კუნძულს, რომელთა შორის უდიდესია მორსბი, ყველაზე სამხრეთით მდებარე კი კანგიტი.

პარკი 1988 წელს შეიქმნა და მოიცავს 1 470 კმ² ტერიტორიას. ძირითადად იცავს წყლებს.

## იხილეთ აგრეთვე
*იუნესკოს მსოფლიო მემკვიდრეობის ძეგლები კანადაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*ოფიციალური საიტი 
*World Heritage Site

კატეგორია:კანადის ეროვნული პარკები
კატეგორია:მსოფლიო მემკვიდრეობის ძეგლები კანადაში
კატეგორია:1988 წელს დაარსებული დაცული ტერიტორიები
ლ’ანს-ო-მედოუზი

**ლ’ანს-ო-მედოუზი** (; ) — არქეოლოგიური ძეგლი კანადაში. მდებარეობს ნიუფაუნდლენდი და ლაბრადორის პროვინციის კუნძულ ნიუფაუნდლენდის უკიდურეს ჩრდილოეთ ნაწილში. აღმოაჩინეს 1960 წელს და წარმოადგენს ვიკინგების ერთადერთ აღმოჩენილ სოფელს კანადასა და მთელ ჩრდილოეთ ამერიკაში, გრენლანდიის გარეთ. ძეგლი კოლუმბამდელი ტრანს-ოკეანური კონტაქტის ერთადერთ მაგალითად რჩება, შესაძლოა მას ასევე რაიმე კავშირი ჰქონდა  დაახლოებით 1000 წელს ლეიფ ერიქსონის მიერ დაარსებულ კოლონია ვინლანდთან ან უფრო ფართოდ, ვიკინგების ამერიკულ ექსპედიციასთან. 

1960 წელს, ნორვეგიელმა მკვლევარმა ჰელგე ინგსტადმა ნიუფაუნლენდში ვიკინგთა სოფლის ნარჩენები აღმოაჩინა. არქეოლოგებმა განსაზღვრეს ძეგლის ვიკინგური წარმოშობა, რადგან მას მტკიცე მსგავსებები ჰქონდა გრენლანდიასა და ისლანდიაში აღმოჩენილ ახ. წ. დაახლოებით 1000 წლის სტრუქტურებსა და არტეფაქტებთან. 

ჰელგე ინგსტადმა და ენ სტინ ინგსტადმა 1961 — 1968 წლებში შვიდი არქეოლოგიური გათხრა ჩაატარეს, გამოიკვლიეს რვა სრული ნასახლარი და ცხრა ნასახლარის ნარჩენი. 

ლ’ანს-ო-მედოუზი ერთადერთი ცნობილი ვიკინგური ძეგლია ჩრდილოეთ ამერიკაში, გრენლანდიის გარეთ და წარმოადგენს უშორეს ცნობილ ევროპულ ექსპედიციას და დასახლებას ახალ სამყაროში, ქრისტეფორე კოლუმბის მოგზაურობამდე თითქმის 500 წლით ადრე. 

1978 წელს ძეგლი იუნესკოს მსოფლიო მემკვიდრეობის ძეგლთა სიაში შევიდა.

## გალერეა

File:LanseAuxMeadows LargeBuilding.JPG|ვიკინგთა შენობის ნაშთები
File:Carlb-ansemeadows-vinland-01.jpg|რეკონსტრუირებული მიწის სახლი
File:L'Anse aux Meadows, entrance to long house.jpg|რეკონსტრუირებული ვიკინგური სახლის შესასვლელი
File:VikingBarracklookingoutside.JPG|რეკონსტრუირებული სახლის შესასვლელის შიდა მხარე
File:L'Anse aux Meadows, main area inside long house.jpg|სახლის შიდა ნაწილი
File:Carlb-ansemeadows-vinland-03.jpg|რეკონსტრუირებული ნავი
File:L'Anse aux Meadows, small boat reconstruction.jpg|პატარა ნავის რეკონსტრუქცია

## იხილეთ აგრეთვე
*იუნესკოს მსოფლიო მემკვიდრეობის ძეგლები კანადაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*L'Anse aux Meadows National Historic Site  - official site at Parks Canada
*UNESCO
*Skálholt Map 

კატეგორია:ვიკინგები
კატეგორია:მსოფლიო მემკვიდრეობის ძეგლები კანადაში
სან-ლორენსოს ციხესიმაგრე

**სან-ლორენსოს ციხესიმაგრე** () მდებარეობს პანამაში, კოლონის პროვინციაში, მდინარე ჩაგრესის შესართავთან. 1980 წელს შევიდა იუნესკოს მსოფლიო მემკვიდრეობის ძეგლთა სიაში სახელით — პანამის კარიბული სანაპიროს ფორტიფიკაციები ქალაქ პორტობელოში. აყალიბებდნენ ესპანეთის მონარქიის ტრანსატლანტიკური ვაჭრობის თავდაცვით სისტემას. წარმოადგენს XVI-XVII საუკუნეების სამხედრო არქიტექტურის ბრწყინვალე მაგალითს.

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Fortifications de la côte caraïbe du Panama : Portobelo, San Lorenzo 
* Ley No.61 de 31 de diciembre de 2008, sobre conservación del Castillo San Lorenzo de Chagres y otras reliquias históricas nacionales.  pp. pp.4. p.4. 

კატეგორია:მსოფლიო მემკვიდრეობის ძეგლები პანამაში
ჰედ-სმეშდ-ინი

**ჰედ-სმაშიდ-ინი** () — ბიზონების გადასახტომი კანადაში, ალბერტას პროვინციაში. მდებარეობს კლდოვანი მთების მთისწინეთში, პრერიის დასაწყისში, ქალაქ ფორტ-მაკლეოდისგან 18 კმ-ით ჩრდილო-აღმოსავლეთით, გზატკეცილ 785-ის სიახლოვეს. წარმოადგენს იუნესკოს მსოფლიო მემკვიდრეობის ძეგლსა და ადგილობრივი შავფეხა ინდიელების კულტურის მუზეუმის ადგილსამყოფელს.

## ისტორია 
ბიზონების გადასახტომს 5 500 წლის მანძილზე დიდი ველის ინდიელები ბიზონების მოსაკლავად იყენებდნენ, როდესაც მათ მისდევდნენ და 11 მეტრის სიმაღლის კლდიდან დაბლა აგდებდნენ. შავფეხა ინდიელები ბიზონებს 3 კმ-ის მანძილიდან, საძოვრებიდან მოერეკებოდნენ აქეთ. გამოჭენებული ბიზონი კლიდადნ ხტებოდა, ფეხებს იმტვრევდა და უმოძრაო ხდებოდა. კლდის სიგანე 300 მეტრია, უმაღლესი წერტილი კი 10 მეტრი. ძვლების შემცველი დეპოზიტების ფენის სისქე 12 მეტრია. გადახტომის შემდეგ, მკვდარი ბიზონი ახლომდებარე ბანაკში გადაჰქონდათ. ამ ბანაკში ბიზონის დასამუშავებლად ყველანაირი პირობა იყო შექმნილი, მათ შორის, ჰქონდათ მტკნარი წყალიც. ბიზონის გვამი მრავალი მიზნებისთვის გამოიყენებოდა — ძვლებისგან ხელსაწყოებს აკეთებდნენ, ტყავს კი საცხოვრებლებისა და ტანსაცმლისთვის. აქედან გამომდინარე, ადგილის მნიშვნელობა მხოლოდ საკვების წარმოებით არ შემოიფარგლებოდა. წარმატებული ნადირობის შემდეგ, დიდი რაოდენობით სურსათის დაგროვება ხალხს საშუალებას აძლევდა თავისუფალი დრო ხელოვნებისა და სპირიტუალური მიზნებისთვის გამოეყენებინათ, ეს კი საზოგადოების კულტურულ კომპლექსურობას ზრდიდა.

### მსოფლიო მემკვიდრეობის ძეგლი 
ჰედ-სმაშიდ-ინი XIX საუკუნეში, ევროპელებთან კონტაქტის შემდეგ იქნა მიტოვებული. ძეგლი ევროპელებმა პირველად 1880-იან წლებში აღწერეს და პირველად 1938 წელს, ამერიკის ბუნების ისტორიის მუზეუმმა გათხარა. 1968 წელს გამოცხადდა კანადის ეროვნულ-ისტორიულ ძეგლად, 1979 წელს პროვინციულ ისტორიულ ძეგლად, 1981 წელს კი იუნესკოს მსოფლიო მემკვიდრეობის ძეგლად.

1981 წელსვე შეიქმნა მსოფლიო მემკვიდრეობის ძეგლის პარკი, რაც ხაზს უსვამს მის მნიშვნელობას ადგილობრივი ხალხების პრეისტორიულ ცხოვრებასა და ადათ-ჩვევებში.

## იხილეთ აგრეთვე 
*იუნესკოს მსოფლიო მემკვიდრეობის ძეგლები კანადაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
*Head-Smashed-In Buffalo Jump Interpretive Centre
*Head-Smashed-In Buffalo Jump at Alberta Government 
*Book review of Imagining Head Smashed-In 

## სქოლიო 
კატეგორია:მსოფლიო მემკვიდრეობის ძეგლები კანადაში
ბოგდანოვკა

საკუთარი სახელი **ბოგდანოვკა** არის

*საქართველოს ქალაქ ნინოწმინდის ყოფილი სახელწოდება
*საქართველოს სოფელ მზისგულის ყოფილი სახელწოდება
დინამო მოსკოვი (საფეხბურთო კლუბი)

**„დინამო“ მოსკოვი** () — რუსეთის საფეხბურთო კლუბი ქალაქ მოსკოვიდან. ის ერთ-ერთია იმ ორი კლუბიდან (კიევის „დინამოსთან“ ერთად), რომელსაც სსრკ-ის ყველა ჩემპიონატში აქვს მონაწილეობა მიღებული. კლუბი შეიქმნა 1923 წლის 18 აპრილს.

## ჯილდოები 
* სსრკ-ის ჩემპიონატი: **11**
** 1936 (გ), 1937, 1940, 1945, 1949, 1954, 1955, 1957, 1959, 1963, 1976 (გ)
* სსრკ-ის თასი: **6**
** 1937, 1953, 1966/67, 1970, 1977, 1984
* სსრკ-ის სუპერთასი: **1**
** 1977
* რუსეთის თასი: **1**
** 1994-95

## რესურსები ინტერნეტში 
* კლუბის ოფიციალური საიტი 
* კლუბის არაოფიციალური საიტი
* ფან-კლუბის საიტი 
* კლუბის არაოფიციალური საიტი
* დინამოს საინფორმაციო რესურსი
* კლუბის გულშემატკივრების არაოფიციალური საიტი 
* „დინამოს“ ყველა მატჩის ანგარიშები
* მოსკოვის დინამოს გულშემატკივრების არაოფიციალური საიტი, თემები, წიგნები და ა.შ.

კატეგორია:რუსეთის საფეხბურთო კლუბები
კატეგორია:სსრ კავშირის საფეხბურთო კლუბები
ყავის კულტურული ლანდშაფტი

**კოლომბიური ყავის ღერძი** (), აგრეთვე ცნობილი როგორც **ყავის სამკუთხედი** () — კოლომბიის პაისის რეგიონის ნაწილი, რომელიც ცნობილია კოლომბიური ყავის უდიდესი ნაწილის მოყვანითა და წარმოებით, რაც მთელ მსოფლიოში ერთ-ერთ საუკეთესო ყავად მიიჩნევა. არეალში გამოიყოფა სამი დეპარტამენტი: კალდასი, კინდიო და რისარალდა. ეს დეპარტამენტები ერთ-ერთი უმცირესია ფართობით კოლომბიის დეპარტამენტებს შორის და მოიცავს 13 873 კმ²-ს, ქვეყნის საერთო ფართობის 1,2% -ს, მოსახლეობის რაოდენობა კი 2 291 195 ადამიანია (2005 წ).

2011 წელს ეს არეალი იუნესკოს მსოფლიო მემკვიდრეობის სიაში შევიდა.

## იხილეთ აგრეთვე
*იუნესკოს მსოფლიო მემკვიდრეობის ძეგლები კოლომბიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* The region's official tourism portal  
* Coffee region travel page on Colombia Reports  

## სქოლიო
კატეგორია:ყავა
კატეგორია:კოლომბიის გეოგრაფია
კატეგორია:მსოფლიო მემკვიდრეობის ძეგლები კოლომბიაში
Maybach

მინი|Maybach SW 42, 1939
**Maybach-Motorenbau GmbH** — გერმანული ძვირადღირებული ავტომობილების მწარმოებელი კომპანია. ის 1909 წელს ვილჰელმ მაიბახმა და მისმა შვილმა დააარსეს. თავიდან იყო Luftschiffbau Zeppelin-ის ქვედანაყოფი და 1912 წლამდე ცნობილი იყო როგორც *Luftfahrzeug-Motorenbau GmbH*.

დღეისთვის ამ ულტრამდიდრული ავტომობილების ბრენდს ფლობს Daimler AG და განთავსებულია შტუტგარტში. Tognum-ი, რომელიც მდებარეობს ფრიდრიხსხაფენში, მაიბახისთვის აწარმოებს MTU Friedrichshafen-ის ბრენდის დიზელის ძრავებს.

დაიმლერმა 2011 წლის ნოემბერში გამოაცხადა, რომ Maybach როგორც ბრენდი 2013 წელს შეწყვეტს არსებობას. გადაწყვეტილება მიღებული იყო, მაიბახის Rolls Royce-სა და Bentley-ს მომგებიან კონკურენტად თითქმის ათწლიანი მცდელობის შემდეგ. დაიმლერი Maybach-ის ახალი და უფრო მდიდრული ბრენდებით ჩანაცვლებას აპირებს.

## მოდელები
### ომამდე
* 1919  Maybach W1: BMW-ს შასისე დამზადებული საცდელი მოდელი.
* 1921  Maybach W3: პირველი მაიბახი, რომელიც ბერლინის ავტო-შოუზე წარადგინეს.
* 1926  Maybach W5: 7 ლიტრიანი პირდაპირი ძრავით.
* 1929  Maybach 12: V12-ტყუპი ძრავით.
* 1930  Maybach DSH: ("ნახევარი თორმეტ ცილინდრიანი"), წარმოების წლები:1930-37.
* 1930  Maybach Zeppelin: 7ლ. V12.
* 1931  Maybach W6: იგივე ძრავით რაც Maybach W5, უფრო გრძელი ბაზით. წარმოების წლები:1931-33.
* 1931  Maybach Zeppelin DS8: 8ლ. V12.
* 1934  Maybach W6 DSG: ორი ტრანსმისიის სისტემით.
* 1935  Maybach SW35: 3.5ლ.
* 1936  Maybach SW38: 3.8ლ.
* 1939  Maybach SW42: 4.2ლ.
* 1945  Maybach JW61: 3.8ლ.

### ძრავები
*Maybach HL120
*Maybach HL116
*Maybach HL210
*Maybach HL230

### ახალი მოდელები
[მინი|[Maybach Exelero]]

* 2002 Maybach 57 - 62
* 2005 Maybach Exelero (ფრანკფურტში ნაჩვენები პროტოტიპი)
* 2005 Maybach 57S (აქ S ნიშნავს სპეციალურს და არა სპორტს)
* 2006 Maybach 62S (აქ S ნიშნავს სპეციალურს და არა სპორტს)
* 2007 Maybach 62 Landaulet
* 2009 Maybach Zeppelin 57 - 62
* 2011 Maybach Guard

## გაყიდვები
## რესურსები ინტერნეტში
* Maybach-ის საწარმო 
* Maybach-ის მუზეუმი გერმანია
* ვილგელმ მაიბახის ბიოგრაფია (გერმანულად)
* *Tiger I* ტანკის მაიბახის ძრავის ტექნიკური მონაცემები
* Maybach-ის დაარსება

## სქოლიო
კატეგორია:ავტომწარმოებელი კომპანიები‎
კატეგორია:1909 წელს დაარსებული კომპანიები
კატეგორია:გერმანიის კომპანიები
ფემარნი

**ფემარნი** () — კუნძული ბალტიის ზღვაში, 2003 წლიდან ქალაქი კუნძულზე შლეზვიგ-ჰოლშტაინის სანაპიროს ბოლოში, გერმანიაში და დანიის კუნძულ ლოლანდისგან 18 კილომეტრით სამხრეთით. კუნძული ადმინისტრაციულად ეკუთვნის ოსტოლშტეინის რაიონს. 

1963 წლიდან, ფემარნი შეუერთდა გერმანიის მთავარ ტერიტორიას ხიდით. მისი სიგრძეა 963.40 მეტრი, სიმაღლე კი შეადგენს 69 მეტრს.

კუნძულის ფართობი შეადგენს 185 კმ²-ს, სანაპირო ზოლის სიგრძე კი 78 კილომეტრია. უმაღლესი წერტილებია *ჰინრიხსბერგი* (27.2 მ) და *ვულფენერ-ბერგი* 26.5 მ). კუნძულის ყველაზე დიდი დასახლებული პუნქტია **ბურგი**, სადაც ცხოვრობს 6 000 ადამიანი. ასევე, კუნძულზე მდებარეობს ბევრი პატარა სოფელი.

## დაძმობილებული ქალაქები
* ნერინგა (ლიეტუვა)
* ორტ-ან-დერ-დონაუ (ავსტრია)
* როდბი (დანია)

## ფოტოგალერეა 

File:Fehmarn Flügge 013.jpg|ფლუგეს შუქურა
File:Fehmarnsundbrücke.PNG|ფემარნის ხიდი
File:Fehmarn Burg 2004 008.jpg|სასახლე ბურგში
File:Puttgarden-2008.jpg|პუტგარდენის ნავსადგური

## იხილეთ აგრეთვე
* გერმანიის კუნძულების სია

## რესურსები ინტერნეტში
* Satellite map from Google Maps.
* Stadt Fehmarn .

კატეგორია:გერმანიის კუნძულები
Hair (ლედი გაგას სიმღერა)

„**Hair**“ () —  ამერიკელი პოპ შემსრულებლის ლედი გაგას სიმღერა, რომელიც შესულია მის მეორე სტუდიურ ალბომში *Born This Way* (2011). სიმღერის ავტორები და პროდიუსერები არიან გაგა და RedOne. "Hair" გამოვიდა მთელი მსოფლიოს მასშტაბით ციფრულად 2011 წლის 16 მაისს, როგორც ალბომის სარეკლამო სინგლი iTunes Store-ის "Countdown to Born This Way"-ს ფარგლებში. სიმღერის გამოშვება მოხდა მას შემდეგ როდესაც გამოვიდა ალბომის პირველი სარეკლამო სინგლი, "The Edge of Glory", რომელიც შემდგომ გახდა ალბომის მესამე სინგლი. გაგამ განმარტა, რომ "Hair"-ის სინგლის სახით გამოცემა დაგეგმილი არ იყო, მაგრამ, თუ მას ისეთივე წარმატება ექნებოდა iTunes-ის მაღაზიაში, როგორც "The Edge of Glory"-ს, მაინც გამოიცემოდა.

გაგას თქმით მელოდია წააგავს მეტალის შემსრულებელი ჯგუფი Kiss-ის და აირონ მეიდენიის სიმღერებს, გაგამ ასევე აღნიშნა რომ სიმღერაზე დიდი გავლენა იქონია ბრიუს სპრინგსტინიმ. სიმღერის დაწერა შთააგონა გაგას მისმა თინეიჯერობის პერიოდმა როდესაც მშობლები აკონტროლებდნენ მის ჩაცმულობას. გაგამ აღმოაჩინა, რომ თმა  იყო ერთადერთი საშუალება რითითაც შეეძლო გამოეხატა თავისი თავი და გაგამ აღწერა თავის სიმღერაში, რომ თმა არის თავისუფალი. სიმღერა ჩაიწერა გაგას მეორე მსოფლიო ტური The Monster Ball Tour-ის ავტობუსში როდესაც იმყოფებოდა ევროპაში. სიმღერაში საქსოფონის პარტიას ასრულებს ჯგუფ E Street Band-ის ყოფილი წევრი Clarence Clemons. გაგას პირადად სურდა კლარენს შეესრულებინა საქასაფონის პარტია, რომელიც ჩაიწერა მანჰეტენზე ერთ ერთ სტუდიაში შუაღამისას.

სიმღერამ კრიტიკოსების მხრიდან დაიმსახურა კრიტიკული შეფასება. სიმღერა მოხვდა რამდენიმე ქვეყნის ათეულში მათ შორის ახალი ზელანდიის და შოტლანდიის ჩარტებში, ხოლო ოცეულში მოხვდა ბილბორდის ცხელ ასეულში, კანადაში, დიდ ბრიტანეთში და საფრანგეთში. გაგამ შეასრულა სიმღერა დილა მშვიდობისა ამერიკის საზაფხულო საკონცერტო სერიებზე, დიდი ბრიტანეთში გადაცემა Paul O'Grady Live-ში და The Howard Stern Show-ში.

## სიმღერების სია
***ციფრული ჩამონატვირთი**
# "Hair" – 5:08

## კრედიტები და პერსონალი
*ლედი გაგა – ვოკალისტი, სიმღერების ავტორი და პროდიუსერი
*RedOne – სიმღერების ავტორი, პროდიუსერი, ვოკალის შემსწორებელი, არანჟირება, ბექ ვოკალი, აუდიო ინჟინერი, მუსიკალური ინსტრუმენტი და პროგრამირება
*ტრევორ მაზი – გიტარა, ვოკალის შემსწორებელი, აუდიო ინჟინერი, აუდიო მიქსი
*დეივ რასელი – ჩაწერის და აუდიო ინჟინერი
*Clarence Clemons – საქსოფონი
*ჯინ გრიმალდი – აუდიო მასტერინგი

კრედიტები აღებულია ალბომ *Born This Way*-ის ბუკლეტიდან.

## ჩარტი
## სქოლიო
## რესურსები ინტერნეტში
*Lady Gaga: Lording It: Talking About 'Hair' *The Guardian*

კატეგორია:2011 წლის სიმღერები
კატეგორია:ლედი გაგას სიმღერები
კატეგორია:სიმღერები ლედი გაგას ავტორობით
კატეგორია:სიმღერები ლედი გაგას პროდიუსერობით
კატეგორია:სიმღერები RedOne-ის ავტორობით
კატეგორია:სიმღერები RedOne-ის პროდიუსერობით
კატეგორია:2011 წლის სინგლები
თხოვება

**თხოვება** — ხელშეკრულება, რომლის ძალითაც გამნათხოვრებელი კისრულობს ვალდებულებას, გადასცეს მონათხოვრეს ქონება დროებით უსასყიდლო სარგებლობაში. ხელშეკრულებაში მონაწილეობს ორი მხარი — გამნათხოვრებელი და მონათხოვრე, რომლებიც შეიძლება იყვნენ როგორც ფიზიკური, ისე იურიდიული პირები. თხოვების ხელშეკრულებისთვის არსებითია ის, რომ გამნათხოვრებელი მონათხოვრეს გადასცემს ნივთს სარგებლობაში არა მუდმივად, არამედ განსაზღვრული დროით, თანაც უსასყიდლოდ.

## ხელშეკრულების შინაარსი 
გამნათხოვრებელი პასუხს აგებს მხოლოდ განზრახ ან უხეში გაუფრთხილებლობით მიყენებული ზიანისათვის. თუ გამნათხოვრებელი შეგნებულად არ უმხელს მონათხოვრეს უფლების ხარვეზს ან ნათხოვარი ნივთის ნაკლს, მაშინ იგი ვალდებულია აანაზღაუროს მიყენებული ზიანი.

მონათხოვრეს არ შეუძლია ნათხოვარი ნივთით სხვაგვარად ისარგებლოს, ვიდრე ეს ხელშეკრულებით არის განსაზღვრული. მას არ აქვს უფლება ნივთი სარგებლობისათვის გადასცეს მესამე პირს გამნათხოვრებლის თანხმობის გარეშე.

მონათხოვრემ უნდა გასწიოს ნათხოვარი ნივთის მოვლისათვის საჭირო ჩვეულებრივი ხარჯები. გამნათხოვრებლის მოვალეობა სხვა ხარჯების ანაზღაურების თაობაზე განისაზღვრება დავალების გარეშე სხვისი საქმეების შესრულების წესებით.

ნათხოვარი ნივთის ცვლილებებისა თუ გაუარესებისათვის მონათხოვრე პასუხს არ აგებს, თუკი ეს გამოწვეულია ხელშეკრულების შესატყვისი სარგებლობით.

მონათხოვრე მოვალეა თხოვების ხელშეკრულებით დადგენილი ვადის გასვლის შემდეგ ნათხოვარი ნივთი უკან დააბრუნოს. თუ ხელშეკრულებით ვადა არ არის განსაზღვრული, მაშინ გამნათხოვრებელს შეუძლია ნივთი დაიბრუნოს გამიზნული სარგებლობისათვის საჭირო დროის გასვლის შემდეგ; ხოლო, თუკი მიზანი არ არის განსაზღვრული, მაშინ მას შეუძლია ნებისმიერ დროს მოითხოვოს მისი დაბრუნება. მონათხოვრეს შეუძლია ნივთი ნებისმიერ დროს დააბრუნოს უკან.

თუ მონათხოვრე გარდაიცვალა, ან გამნათხოვრებელი გაუთვალისწინებელი გარემოების გამო საჭიროებს ნივთს, მას შეუძლია მოშალოს ხელშეკრულება.

## ლიტერატურა 
* საქართველოს სამოქალაქო კოდექსი
* საქართველოს სამოქალაქო კოდექსის კომენტარი, წიგნი მეოთხე, ტომი პირველი, თბ., 2001
* ზ. ახვლედიანი, ვალდებულებითი სამართალი, თბ., 1999

## სქოლიო 
კატეგორია:სამართალი
ლეონ VI (ბიზანტია)

**ლეონ VI ბრძენი** (; დ. 19 სექტემბერი, 866 — გ. 11 მაისი, 912 )  —  ბიზანტიის იმპერატორი 886–912 წლებში.

მაკედონელთა დინასტიის მეორე მმართველი. მისი ზეობის პერიოდში კულტურული აღორძინება, რომელიც მისი წინამორბედის მმართველობისას დაიწყო, გაგრძელდა, თუმცა იმპერიამ აგრეთვე განიცადა სამხედრო მარცხი ბალკანეთში  ბულგარეთის, ხოლო ეგეოსსა და სიცილიაში კი არაბების წინააღმდეგ.

## ლიტერატურა
* 
* Finlay, George *History of the Byzantine Empire from 716 – 1057*, Edinburgh: William Blackwood & Sons, 1853
* Gregory, Timothy, E., *A History of Byzantium*. Blackwell Publishing, 2005 ISBN 0-631-23512-4

 
კატეგორია:ბიზანტიის იმპერატორები
კატეგორია:დაბადებული  19 სექტემბერი
კატეგორია:დაბადებული 866
კატეგორია:გარდაცვლილი 11 მაისი
კატეგორია:გარდაცვლილი 912
კატეგორია:მაკედონელთა დინასტია
კატეგორია:IX საუკუნის ბიზანტიის იმპერატორები
კატეგორია:X საუკუნის ბიზანტიის იმპერატორები
კატეგორია:სტამბოლში დაბადებულები
უზედომი

მინი|250პქ|კუნძულის მდებარეობა
**უზედომი** (; ) — კუნძული ბალტიის ზღვაში, გერმანია-პოლონეთის საზღვარზე. მდებარეობს შეჩინსკის ლაგუნის ჩრდილოეთით, მდინარე ოდერის ესტუარში. კუნძულის უდიდესი ნაწილი გერმანიას, მეკლენბურგ-წინა პომერანიის მხარეს მიეკუთვნება, აღმოსავლეთ ნაწილი და ქალაქი სვინოუისცე კი პოლონეთის დასავლეთ პომერანიის სავოევოდოს. კუნძულის ფართობი 445 კმ²-ია, მოსახლეობა 76 500 (31 500 გერმანია; 45 000 პოლონეთი).

უზედომს ხშირად მეტსახელად „მზის კუნძულს“ უწოდებენ, რადგან წლიურად 1 906 საათი მზიანია, რაც ყველაზე მაღალი მაჩვენებელია გერმანიაში.

კუნძული ძირითადად ტურიზმისა და მეთევზეობის ხარჯზე ცხოვრობს.

## იხილეთ აგრეთვე
* გერმანიის კუნძულების სია

## რესურსები ინტერნეტში
*ტურიზმის საიტი 
*ოფიციალური საიტი

კატეგორია:გერმანიის კუნძულები
კატეგორია:პოლონეთის კუნძულები
კატეგორია:კუნძულები ანბანის მიხედვით
იუსუფ ლულე

**იუსუფ ლულე** (დ. 10 აპრილი,  1912 — გ. 21 იანვარი, 1985, ლონდონი, გაერთიანებული სამეფო) — უგანდის სახელმწიფო მოღვაწე. უგანდის პრეზიდენტი 1979 წლის 13 აპრილიდან 20 ივნისამდე.

მაკერერეს უნივერსიტეტის პროფესორი და დირექტორი. 1978 წელს ტანზანიის ქალაქ მოშში სხვა დამფუძნებლებთან ერთად დააარსა ეროვნულ-განმათავისუფლებელი ფრონტი. იღებდა აქტიურ მონაწილეობას უგანდაშიტანზანიის ჯარების შეჭრისას, რომელმაც გამოიწვია იდი ამინის ხელისუფლების დაცემა.

1979 წელს ეროვნულმა საკონსულტაციო საბჭომ დანიშნა ქვეყნის პრეზიდენტად, მაგრამ უკვე ივნისის თვეში ტანზანიის პრეზიდენტის ჯულიუს ნიერერეს გავლენით, თანამდებობა დაუთმო გოდფრი ბინაისას.

1981 წლის თებერვალში ქვეყნის სამხრეთში დააარსა წინააღმდეგობის ეროვნული მოძრაობა, რომელმაც 1986 წელს ხელისუფლებაში მოიყვანა იოვერი მუსევენი. თავად იუსუფ ლულე გარდაიცვალა 1985 წელს ლონდონში გულის უკმარისობით.

## იხილეთ აგრეთვე
* უგანდის პრეზიდენტი

## რესურსები ინტერნეტში
* იუსეფ ლულე Toledo Blade. Retrieved January 4, 2011.
* 1979: New president for war-torn Uganda

## სქოლიო
კატეგორია:უგანდის პრეზიდენტები
კატეგორია:დაბადებული 10 აპრილი
კატეგორია:დაბადებული 1912
კატეგორია:გარდაცვლილი  21 იანვარი
კატეგორია:გარდაცვლილი 1985
საწერექოს ქედი

**საწერექოს ქედი** — ქედი საქართველოში, იმერეთისა და სამეგრელო-ზემო სვანეთის მხარეებში. მდებარეობს ასხის მასივის სამხრეთით. თანდათანობით მაღლდება ჩრდილო-აღმოსავლეთისაკენ (საშუალო სიმაღლე ზღვის დონიდან 2100 მ, მაქსიმალური — ლეხის მთა 2441 მ). აგებულია ცარცული კირქვებით, რის გამო მისი ბრტყელი თხემი და კალთები დაცხრილულია კარსტული ფორმებით, რომელთა შორის გაბატონებულია კარსტული ძაბრები (სასულეები). საწერექოს ქედი შემოსილია სუბალპური მდელოს ბალახმცენარეულობით.

## ლიტერატურა
კატეგორია:სამეგრელო-ზემო სვანეთის მხარის ქედები
კატეგორია:იმერეთის მხარის ქედები
უგანდის ეროვნულ-განმათავისუფლებელი ფრონტი

**უგანდის ეროვნულ-განმათავისუფლებელი ფრონტი** — პოლიტიკური გაერთიანება, რომელიც დააარსეს უგანდიდან იდი ამინის რეჟიმის მიერ განდევნილმა ემიგრანტებმა ტანზანიაში. გაერთიანების წევებმა, იდი ამინის რეჟიმის წინააღმდეგ, ტანზანია-უგანდის ომში მხარი დაუჭირეს ტანზანიის შეიარაღებულ ძალებს. 1979 წელს ფრონტმა აიღო ძალაუფლება და ქვეყანას მართავდა 1980 წლის არჩევნებამდე, ხოლო ეროვნულ-განმათავისუფლებელი ფრონტს ეწოდა ეროვნული შეიარაღებული ძალები.

## ისტორია
ეროვნულ-განმათავისუფლებელი ფრონტი დააარსეს ემიგრანტებმა 1979 წლის 27-29 მარტს, ტანზანიის ქალაქ მოშში. ფრონტის მუშაობაში მონაწილეობდნენ: მილტონ ობოტე, ტიტო ოკელო, ბაზილიო ოკელო, იოვერი მუსევენი, გოდფრი ბინაისა და პაულო მუვანგა.

ფრონტს მართავდა 11-კაციანი აღმასრულებელი საბჭო, რომელიც იმყოფებოდა ეროვნული საკონსულტაციო საბჭოს კონტროლის ქვეშ.  აღმასრულებელი საბჭოს თავმჯდომარე გახდა იუსუფ ლულე.

იდი ამინის დამხობის შემდეგ ფრონტმა შექმნა ახალი მთავრობა იუსუფ ლულეს მეთაურობით, ხოლო ფრონტი გარდაიქმნა ეროვნულ შეიარაღებული ძალებად.

## რესურსები ინტერნეტში
* Балезин. А. С. У великих африканских озер. Монархи и президенты Уганды, стр.95
* Уганда на сайте Госдепартамента США
* Доклад по Уганде организации African Peer Review Mechanism 

კატეგორია:უგანდის პოლიტიკური პარტიები
კატეგორია:უგანდის ისტორია
კატეგორია:ორგანიზაციები ანბანის მიხედვით
ზილტი

მინი|250პქ|კუნძულის მდებარეობა
**ზილტი** (; დან. Sild) — კუნძული ჩრდილოეთ გერმანიაში, შლეზვიგ-ჰოლშტაინის მხარეში. გამოირჩევა სანაპირო ხაზის განსხვავებული მოყვანილობით. მიეკუთვნება ჩრდილოეთ ფრიზის კუნძულებს და უდიდესია მათ შორის. ფართობი შეადგენს 99,14 კმ²-ს.

ზილტი გერმანიის უკიდურესი ჩრდილოეთი კუნძულია და ცნობილია ტურისტული კურორტებით, რომელთა შორის აღსანიშნავია ვესტერლანდი, კამპენი, ვენინგშტედტ-ბრადერუპი, ისევე როგორც 40 კმ-იანი ქვიშიანი პლაჟი. 1927 წლიდან კუნძული კონტინენტურ ნაწილთან მიწაყრილიანი გზითაა დაკავშირებული.

კუნძულის ეკონომიკა ტურიზმს ემყარება. 1970-იანი წლებიდან ეკონომიკაში სულ უფრო ნაკლებ როლს თამაშობს სოფლის მეურნეობა, ხე-ტყის წარმოება და მესაქონლეობა. მუშახელის უდიდესი ნაწილი კონტინენტურ გერმანიაშია დასაქმებული.

## იხილეთ აგრეთვე
* გერმანიის კუნძულების სია

## რესურსები ინტერნეტში
*Sylt von A-Z
*Syltisch 
*Sylt IPTV
*Sylt 
*Sylt - JustSylt

კატეგორია:გერმანიის კუნძულები
კატეგორია:კუნძულები ანბანის მიხედვით
საბჭოთა კავშირის საფეხბურთო ჩემპიონატი 1938

**საბჭოთა კავშირის საფეხბურთო ჩემპიონატი 1938** — საბჭოთა კავშირის საფეხბურთო ჩემპიონატის მეოთხე გათამაშება. გამარჯვებული გახდა მოსკოვის „სპარტაკი“, მეორე ადგილზე გავიდა მოსკოვის „ცდკა“, მესამეზე – მოსკოვის „მეტალურგი“. დაიწყო 10 მაისს და დასრულდა 14 ნოემბერს.

## შედეგები 
### ჯგუფი „А“: ცხრილი 
## რესურსები ინტერნეტში 
* The Rec.Sport.Soccer Statistics Foundation.

1938
კატეგორია:1938 წელი ფეხბურთში
IPad

**iPad** — iOS-ზე მომუშავე პლანშეტური კომპიუტერების სერია. იგი შემუშავებულია Apple Inc.-ის მიერ. პირველი iPad გამოვიდა 2010 წლის 3 აპრილს. ყველაზე უკანასკნელი მოდელების, iPad Air 2-ის და iPad Mini 3-ის გამოშვების შესახებ ცნობილი გახდა 2014 წლის 16 ოქტომბერს. მათი წინასწარი შეკვეთა ხელმისაწვდომი გახდა 17 ოქტომბერს.

iPad-ის მომხმარებლის გრაფიკული გარემო მრავალსენსორულ ეკრანს უკავშირდება. მისი მართვა შესაძლებელია ვირტუალური კლავიატურითაც. 2014 წლის ივნისისთვის მსოფლიო მასშტაბით გაიყიდა 200 მილიონზე მეტი iPad.

## რესურსები ინტერნეტში 
* iPad-ის ოფიციალური საიტი
* iPad-ის ტექნიკური დეტალები

## სქოლიო
კატეგორია:Apple iOS
კატეგორია:პლანშეტური კომპიუტერები
Give Me All Your Luvin'

„**Give Me All Your Luvin**“ — მომღერალ მადონას პირველი სინგლი 2012 წლის ალბომიდან *MDNA*. სიმღერის ჩაწერაში ასევე მონაწილეობდნენ ნიკი მინაჟი და M.I.A..

სინგლი სიმღერით გამოიცა 2012 წლის 3 თებერვალს. დემო-ვერსიამ ინტერნეტში 2011 წლის 8 ნოემბერს გაჟონა.

## სიმღერების სიები და ფორმატები 
***ციფრული ჩამონატვირთი**
#"Give Me All Your Luvin'" – 3:22

## სქოლიო 
კატეგორია:მადონას სიმღერები
კატეგორია:2012 წლის სიმღერები
კატეგორია:2012 წლის სინგლები
პფალცგრაფი

**პფალცგრაფი** (გერმ. Pfalzgraf, ლათ. Comes palatinus სასახლის გრაფი), ფრანკთა სახელმწიფოში მეფის კარის უმაღლესი სასამართლო მოხელე. პფალცის როლი ამაღლდა კაროლინგების დროს მაიორდომის თანამდებობის გაუქმებასთან დაკავშირებით. IX—XI საუკუნეებში პფალცი, ისევე როგორც გრაფი,  ფორმალურად სამნეფო კარის თანამდებობის პირად ითვლებოდა, მაგრამ თანდათობით მთავრად იქცა. განსაკუთრებით დაწინაურდა რაინის პფალცი  (პფალცის მთავარი), რომელიც XIII საუკუნის იმპერიის კურფიურსტი გახდა. პფალცის ტიტული 1806 გაუქმდა.

## ლიტერატურა
კატეგორია:არისტოკრატიული წოდებები
კატეგორია:საღვთო რომის იმპერია
ფერი (კუნძული)

მინი|250პქ|კუნძულის მდებარეობა
**ფერი** () — კუნძული ჩრდილოეთის ზღვის გერმანულ სანაპირო ზოლში, ჩრდილოეთ ფრიზის კუნძულების შემადგენლობაში. მიეკუთვნება შლეზვიგ-ჰოლშტაინის მხარეს. ფერი პოპულარული ტურისტული ღირსშესანიშნაობა და გერმანიის სიდიდით მეორე კუნძულია ჩრდილოეთის ზღვაში (82,82 კმ²) მასზე განთავსებულია ერთი ქალაქი და თერთმეტი მუნიციპალიტეტი. კლიმატი ოკეანურია, ზომიერი ზამთრითა და შედარებით ცივი ზაფხულით.

ჯერ კიდევ ნეოლითის ხანაში დასახლებული ფერი 1362 წლამდე კონტინენტური ჩრდილოეთ ფრიზიის ნაზილი იყო. ამის შემდეგ, სანაპირო ზოლი დაანგრია ძლიერმა შტორმმა, რის შედეგადაც რამდენიმე კუნძული, მათ შორის ფერი წარმოიქმნა. კუნძულის ჩრდილოეთი ნაწილი ჭაობიანია, მაშინ, როდესაც სამხრეთ ნაწილში ქვიშიანი დამრეცებია წარმოდგენილი. შუა საუკუნეებიდან მოყოლებული 1864 წლამდე, ფერი ხან დანიის სამეფოს მიეკუთვნებოდა, ხან შლეზვიგის საჰერცოგოს, მაგრამ მეორე ჰოლანდიური ომის შემდეგ იგი პრუსიას გადაეცა.  საკმაოდ დიდი ხნის განმავლობაში ყველაზე პოლულარული იყო სანაოსნო ვაჭრობა, მაგრამ იალქნების საუკუნის დასრულების შემდეგ, მთავარი ეკონომიკური ფაქტორები სოფლის მეურნეობა და ტურიზმი გახდა. კუნძულზე მიღწევა ბორნით ან საჰაერო გზითაა შესაძლებელი.

## იხილეთ აგრეთვე
* გერმანიის კუნძულების სია

## რესურსები ინტერნეტში
* Föhr, die grüne Insel - Information on Föhr
* Aerial photo 

კატეგორია:გერმანიის კუნძულები
კატეგორია:კუნძულები ანბანის მიხედვით
ატოტონილკოს ტაძარი

**ატოტონილკოს ტაძარი** () — ეკლესიის კომპლექსი მექსიკის გუანახუატოს შტატში. ქალაქ სან-მიგელ-დე-ალიენდესთან ერთად შესულია იუნესკოს მსოფლიო მემკვიდრეობის ძეგლთა სიაში. კომპლექსი XVIII საუკუნეში მამა ლუის ფელიპე ნერი დე ალფარომ ააშენა. ტაძარი მდიდარია მექსიკური ბაროკოს სტილში შესრულებული ფრესკებით, რომლებიც ძირითად ნავსა და კაპელებზეა შესრულებული. მოხატვითი სამუშაოები ოცდაათი წლის განმავლობაში მიმდინარეობდა ანტონიო მარტინეს დე პოკასანგრეს ხელმძღვანელობით, რის შედეგადაც ტაძარი ევროპულ და ლათინოამერიკული კულტურების გაცვლის ნიმუში გახდა. 

კომპლექსი მოიცავს ძირითად ეკლესიასა და რამდენიმე პატარა კაპელას. მათ ყოველკვირეულად დაახლოებით 5 000 ადამიანი სტუმრობს.

## გალერეა 

ფაილი:Atotonilco dome.jpg|.
ფაილი:Atotonilco detail.jpg|
ფაილი:Atotonilco holy sepulchre.jpg|
ფაილი:Santuario de Atotonilco, San Miguel de Allende.jpg|
ფაილი:NaveAtotonilco2.JPG 

## იხილეთ აგრეთვე 
*იუნესკოს მსოფლიო მემკვიდრეობის ძეგლები მექსიკაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* El Clima.com
* De paseo.com 
* Sitio web de la Unesco

კატეგორია:მსოფლიო მემკვიდრეობის ძეგლები მექსიკაში
პელვორმი

მინი|250პქ|კუნძულის მდებარეობა
**პელვორმი** () — გერმანიის კუთვნილი კუნძული ჩრდილოეთის ზღვაში, ჩრდილოეთ ფრიზის კუნძულების შემადგენლობაში. მისი ფართობი 37 კმ²-ს შეადგენს, მოსახლეობა — დაახლოებით 1 200 ადამიანს. მიეკუთვნება შლეზვიგ-ჰოლშტაინის მხარეს. 

შუა საუკუნეებში, პელვორმი უფრო დიდ, კუნძულ სტრანდს მიეკუთვნებოდა, რომელიც 1634 წელს გამანადგურებელი შტორმის შედეგად ნაწილებად დაიშალა. ყოფილი კუნძულის დანარჩენი ნაწილებია ნორდსტრანდი და ჰალიგი. ყველა მათგანი ისტორიულ რეგიონ უტჰალანდს მიეკუთვნება. 

პელვორმამდე მიღწევა ბორნითაა შესაძლებელი.

პელვორმზე დაარსდა ევროპის ერთ-ერთი უდიდესი ჰიბრიდული განახლებადი ენერგიის დანადგარები. მასში კომბინირებულია მზის რადიაციისა და ქარის ენერგიის საწარმოები, რომლებიც წელიწადში 700 MWh ელექტროენერგიას გამოიმუშავებენ.

## იხილეთ აგრეთვე
* გერმანიის კუნძულების სია

## რესურსები ინტერნეტში
* Gemeinde Pellworm bei der Stadt Husum 
* Kur- und Tourismusservice Pellworm

## სქოლიო
კატეგორია:გერმანიის კუნძულები
Luftschiffbau Zeppelin

**Luftschiffbau Zeppelin GmbH** ( — დირიჟაბლების მშენებლობა; Zeppelin - კომპანიის დამაარსებლის გვარი) — გერმანული კომპანია, რომელიც მეოცე საუკუნის განმავლობაში ცეპელინის ტიპის მყარი კარკასის დირიჟაბლების წარმოების ლიდერი იყო. კომპანია დააარსა გრაფმა ფერდინანდ ფონ ცეპელინმა.

## რესურსები ინტერნეტში
*Operation Bellicose map from Newsweek 1943 
*ცეპელინის მუზეუმი
*Zeppelin Luftschifftechnik GmbH  

კატეგორია:ცეპელინები
კატეგორია:გერმანიის კომპანიები
გოდფრი ბინაისა

**გოდფრი ბინაისა** () (დ. 30 მაისი,  1920, ბუგანდა — გ. 5 აგვისტო, 2010, კამპალა, უგანდა) —  უგანდის  სახელმწიფო მოღვაწე. უგანდის პრეზიდენტი 1979-1980  წლებში.

სწავლობდა სამართალს ლონდონში, ინგლისის სამეფო კოლეჯში. სამშობლოში დაბრუნების შემდეგ გახდა ქვეყნის პირველი პროფესიონალი ადვოკატი. იყო უგანდის ეროვნული კონგრესის, ხოლო 1962 წლიდან უგანდის სახალხო კონგრესის წევრი. 1962-1968 წლებში დამოუკიდებელი უგანდის იუსტიციის მინისტრია. იდი ამინის ხელისუფლებაში მოსვლის შემდეგ 70-იან წლებში ემიგრაციაშია აშშ-ში და ეწევა საადვოკატო მოღვაწეობას. 1979 წელს  დაბრუნდა სამშობლოში. 1979 წელს ტანზანიის გავლენით თანამდებობაზე შეცვალა ქვეყნის პრეზიდენტი იუსუფ ლულე. XX საუკუნის 80-90-იან წლებში ცხოვრობდა ნიუ-იორკში, სადაც საადვოკატო პრაქტიკა  ჰქონდა. 

გარდაიცვალა 2010 წელს, უგანდაში. 

## იხილეთ აგრეთვე
* უგანდის პრეზიდენტი

## რესურსები ინტერნეტში
*People Magazine: A Survivor—barely—as Uganda's President, Godfrey Binaisa Finds Life in Brooklyn a Beach 
* http://www.bernama.com/bernama/v5/newsworld.php?id=519088

კატეგორია:უგანდის პრეზიდენტები
კატეგორია:დაბადებული  30 მაისი
კატეგორია:დაბადებული 1920
კატეგორია:გარდაცვლილი  5 აგვისტო
კატეგორია:გარდაცვლილი 2010
Kindle Fire

**Kindle Fire** — Amazon Kindle-ს პლანშეტური ეკრანი. მისი გამოსვლის შესახებ ცნობილი გახდა 2011 წლის 28 სექტემბერს. Kindle Fire-ს აქვს სენსორული დისპლეი. იგი Android-ის მოდიფიცირებულ ვერსიაზე მუშაობს. მოწყობილობას გააჩნია საკუთარი ინტერნეტ სერვისი - Amazon Appstore. ასევე მომხმარებლებს შეუძლიათ შეიძინონ და ჩამოტვირთონ ელექტრონული წიგნები, ფილმები და სატელევიზიო პროგრამები. Kindle Fire-ის დისტრიბუცია დაიწყო 2011 წლის 15 ნოემბერს. 2013 წლის მაისისთვის გაიყიდა მისი 7 მილიონი ასლი. 

## რესურსები ინტერნეტში
* ოფიციალური საიტი
* Kindle Fire Review @ WSJ
* Kindle Fire Review @ MeanPC  
* Kindle Fire Review @ Engadget

## სქოლიო 
კატეგორია:პლანშეტური კომპიუტერები
კატეგორია:ელექტრონული წიგნის წამკითხავები
კატეგორია:Amazon.com
ნორდერნაი

მინი|250პქ|კუნძულის მდებარეობა
მინი|250პქ|ნორდერნაის აერო ფოტო
**ნორდერნაი** () — გერმანიის კუთვნილი კუნძული ჩრდილოეთის ზღვაში, აღმოსავლეთ ფრიზის კუნძულების შემადგენლობაში. ამავე დროს, ის წარმოადგენს ქვემო საქსონიის მხარეში შემავალ აურიხის მუნიციპალიტეტს.

კუნძულის სიგრძე 14 კმ-ია, სიგანე 2,5 კმ, მთლიანი ფართობი — 26,3 კმ² და ამ მხრივ გერმანიის მეათე უდიდესი კუნძულია. მოსახლეობა 6 200 ადამიანს შეადგენს. მუნიციპალიტეტის სტატუსი 1946  წელს მიენიჭა. კუნძულის ჩრდილოეთ ნაწილზე გადაჭიმულია 14 კმ სიგრძის ქვიშიანი პლაჟი.

ნორდერნაის სიახლოვეს, 800 მეტრით აღმოსავლეთით მდებარეობს კუნძული ბალტრუმი; დასავლეთით, 3 კმ-ში კი კუნძული იუსტი.

კუნძულის მთლიანი აღმოსავლეთ ნაწილი მიეკუთვნება ქვემო საქსონიის ვატოვის ზღვის ეროვნულ პარკს. ეროვნული პარკის სტატუსი გავლენას ახდენს კუნძულზე ყველა სახის გადაზიდვებზე.

## იხილეთ აგრეთვე
* გერმანიის კუნძულების სია

## რესურსები ინტერნეტში
* ოფიციალური საიტი 
* Further information  

კატეგორია:გერმანიის კუნძულები
საბჭოთა კავშირის საფეხბურთო ჩემპიონატი 1939

**საბჭოთა კავშირის საფეხბურთო ჩემპიონატი 1939** — საბჭოთა კავშირის საფეხბურთო ჩემპიონატის მეხუთე გათამაშება. გამარჯვებული გახდა მოსკოვის „სპარტაკი“, მეორე ადგილზე გავიდა თბილისის „დინამო“, მესამეზე – მოსკოვის „ცდკა“. დაიწყო 12 მაისს და დასრულდა 30 ნოემბერს.

## შედეგები 
### ჯგუფი „А“: ცხრილი 
### ჯგუფი „Б“: ცხრილი 
## რესურსები ინტერნეტში 
* The Rec.Sport.Soccer Statistics Foundation.

1939
კატეგორია:1939 წელი ფეხბურთში
Born to Die (ლანა დელ რეის ალბომი)

***Born to Die*** — მომღერალ ლანა დელ რეის მეორე სტუდიური და საერთაშორისო მასშტაბით პირველი წარმატებული ალბომი. iTunes-ზე გამოიცა 2012 წლის 27 იანვარს, ხოლო CD ფორმატში - 2012 წლის 31 იანვარს, ლეიბლებზე  Interscope Records, Polydor Records და Stranger Records.

*Born to Die* ბრიტანეთის ალბომის ჩარტში გამოსვლისთანავე მოხვდა პირველ პოზიციაზე და გაიყიდა 117.000 ასლის ოდენობით. იგი ასევე იკავებდა ჩარტის პირველ ადგილს ირლანდიაში, შევიდა ხუთეულში ბელგიაში, ნორვეგიასა და პოლონეთში.

*Born to Die* თანამედროვე კრიტიკოსების მიერ არაერთგვაროვნად იქნა შეფასებული. მათ დადებითად აღნიშნეს ალბომის განსხვავებული ჟღერადობა, მაგრამ გააკრიტიკეს სიმღერების განმეორებადი მელოდიები და მელოდრამატული პროდიუსერული ნამუშევარი.

## სიმღერების სია
(*) აღნიშნავს თანაპროდიუსერს
(^) აღნიშნავს დამატებით პროდიუსერს

**შენიშვნა**
* სიმღერების სიები და ავტორები აღებულია ალბომის ოფიციალური ბუკლეტიდან.

## ჩარტები 
### ყოველკვირეული ჩარტები
### წლის საბოლოო ჩარტები
## სერტიფიცირებები 
## სქოლიო 
კატეგორია:ლანა დელ რეის ალბომები
კატეგორია:2012 წლის ალბომები
კატეგორია:Interscope Records-ის ალბომები
კატეგორია:Polydor Records-ის ალბომები
საბჭოთა კავშირის საფეხბურთო ჩემპიონატი 1938 (ჯგუფი „А“)

**საბჭოთა კავშირის მე-4 საფეხბურთო ჩემპიონატში** გამარჯვებული გახდა მოსკოვის „სპარტაკი“, მეორე ადგილზე გავიდა მოსკოვის „ცდკა“, მესამეზე – მოსკოვის „მეტალურგი“. დაიწყო 10 მაისს და დასრულდა 14 ნოემბერს.

## შედეგები 
### ცხრილი 
* **საუკეთესო ბომბარდირი:** მაკარ გონჩარენკო − 20 (24) − „დინამო“ (კ.)

### მატჩები 
## ჩემპიონი 
## პერიოდიკა 
* 

## რესურსები ინტერნეტში 
* The Rec.Sport.Soccer Statistics Foundation.

1938
კატეგორია:1938 წელი ფეხბურთში
აინუნგი

300px|მინი|გერმანელთა განსახლების სქემა საქართველოში
**საქართველოს გერმანელთა ასოციაცია „აინუნგი“** (, „აინუნგი“ ნიშნავს ერთობას) — საქართველოში მცხოვრებ გერმანელთა და გერმანული წარმომავლობის მქონე ხალხის გაერთიანება, რომელიც 1991 წლის აგვისტოში დაარსდა. აინუნგის მიზანს საქართველოში გერმანული კულტურის აღორძინება  და  ნაციონალური, კულტურული და რელიგიური ტრადიციების მოვლა-შენარჩუნება წარმოადგენს. ასოციაციის ცენტრია „შეხვედრების სახლი“, რომელშიც გერმანელთა სათვისტომოს წევრები იკრიბებიან.

სამშობლოდან გადმოსახლებული გერმანელები საქართველოში XVIII საუკუნიდან ცხოვრობენ; XVIII-XIX საუკუნეებში მათ თბილისისა და სოხუმის მახლობლად რამდენიმე გერმანული დასახლება, ე. წ. „კოლონიები“ დააარსეს. მათი უმრავლესობა საბჭოთა კავშირის პერიოდში საქართველოდან ყაზახეთსა და ციმბირში გაასახლეს; ასოციაცია აინუნგი სწორედ საბჭოთა კავშირის დაშლის შემდეგ საქართველოში დაბრუნებულმა გერმანელებმა დააარსეს 1991 წელს.

საქართველოს დამოუკიდებლობის პირველ წლებში აინუნგი მნიშვნელოვან როლს ასრულებდა გერმანული სათვისტომოს მოხუცი წევრების მოვლაში. ასოციაციის ხელშეწყობით თბილისში აშენდა შერიგების ლუთერანული ეკლესია,  სადაც  საქართველოს ევანგელურ-ლუთერანული სათვისტომოს გერმანულენოვანი ღვთისმსახურება ტარდება.

## რესურსები ინტერნეტში 
* საქართველოს გერმანელთა ასოციაცია „აინუნგის“ ოფიციალური საიტი  

კატეგორია:კავკასიელი გერმანელები
კატეგორია:საქართველოს საზოგადოებრივი ორგანიზაციები
ფრანკფურტის წმინდა პავლეს ტაძარი

მინიატიურა|ფრანკფურტის წმინდა პავლეს ტაძარი 1848 წელს
**ფრანკფურტის წმინდა პავლეს ტაძარი** () — კლასიცისტურ სტილში ნაგები ეკლესია გერმანიაში, მაინის ფრანკფურტში. იგი 1786 წელს დანგრეული ბარფიუსერკირხეს ეკლესიის ადგილზე 1789-1833 წლებში აშენდა და 1944 წლამდე ფუნქციონირებდა, როგორც ქალაქის მთავარი ევანგელური ტაძარი. 1848 და 1849 წლებში წმინდა პავლეს ტაძარში იკრიბებოდა *ფრანკფურტის ეროვნული კრება*, ხალხის მიერ თავისუფლად არჩეული პირველი სახალხო კრება გერმანიაში. 1949 წელს კრებამ წმინდა პავლეს ტაძარში შეიმუშავა გერმანიის კონსტიტუცია, რომელიც პაულსკირხეს კონსტიტუციის სახელითაა ცნობილი.

1944 წლის 18 მარტს წმინდა პავლეს ტაძარი ქალაქის დაბომბვისას დაიწვა. მეორე მსოფლიო ომის დასრულების შემდეგ კი იგი, როგორც ფრანკფურტის ისტორიული ნაგებობა, კვლავ აღადგინეს. ფრანკფურტის ეროვნული კრების ასი წლის იუბილესთან დაკავშირებით, 1948 წლის 18 მაისს, იგი კვლავ გაიხსნა *სრულიად გერმანელთა სახლის* სახელწოდებით. ამ პერიოდიდან იგი ეროვნული ძეგლია და ძირითადად გამოფენებისა და საჯარო მოვლენებისათვის გამოიყენება.

## ლიტერატურა 
* Dieter Bartetzko: Denkmal für den Aufbau Deutschlands – Die Paulskirche in Frankfurt am Main. Hrsg. v. Elmar Lixenfeld. Königstein i. Ts. 1998. (Mit Literaturverzeichnis). ISBN 3-7845-4475-4
* Friedrich Bothe: Geschichte der Stadt Frankfurt am Main. Verlag Wolfgang Weidlich, Frankfurt 1977. ISBN 3-8035-8920-7
* Gunther Hildebrandt: Die Paulskirche. Parlament in der Revolution 1948/49. Verlag der Nation, Berlin 1986. ISBN 3-373-00069-6

## რესურსები ინტერნეტში 
* წმინდა პავლეს ტაძარი 
* წმინდა პავლეს ტაძრის ხელახალი მშენებლობა
* ტაძრის 360°-იანი პანორამა
* ტაძრის სამგანზომილებიანი ჭრილი 
* წმინდა პავლეს ეკლესია – დემოკრატიული თავისუფლებისა და ეროვნული ერთიანობის სიმბოლო  (PDF, 6,3 მბ)

კატეგორია:გერმანიის ტაძრები
კატეგორია:გერმანიის ისტორია
კატეგორია:XVIII საუკუნის ეკლესიები
IPad 2

**iPad 2** — iPad-ის მეორე თაობა, პლანშეტური კომპიუტერი, რომელიც არის პროექტირებული, განვითარებული და ბაზარზე გატანილი Apple Inc.-ის მიერ. იგი, უპირველეს ყოვლისა არის აუდიო/ვიდეოების, ახალი ამბების, ფილმების, მუსიკის,  თამაშების, პრეზენტაციისა და წიგნების პლადფორმა და ხელმისაწვდომია შავი თუ თეთრი დიზაინით. iPad 2-ს აქვს Lithium-Ion-ის პოლიმერული ბატარეა, რომლითაც შესაძლებელია მოწყობილობით 10 საათის განმავლობაში. მას აგრეთვე აქვს Dual core  Apple A5-ის პროცესორი, ფრონტალური VGA და 720 პიქსელიანი ეკრანი. უკანა კამერები განკუთვნილია FaceTime ვიდეო გზავნილებისთვის.

მისაწვდომი მოწყობილობები: iPad 16 GB, iPad 32GB, iPad 64GB და კავშირის ორი ვარიანტი, Wi-Fi და  Wi-Fi + ფიჭური. Apple iPad 2-ს 3 წელი უზრუნველყოფდა მხარდაჭერით და დღესაც უზრუნველყოფს iOS 8-ით.

Apple-მა iPad 2  2011 წლის 2 მარტს გამოუშვა, ხოლო ორიგინალური iPad-ის წარმოება შეწყდა მას შემდეგ, რაც დამთავრდა iPad 2-ის პრეზენტაცია. მოწყობილობის გაყიდვა დაიწყო 11 მარტს ონლაინ და რეალურ მაღაზიებში, აშშ-ში. 
 
Apple-ის გამოგონება გამოქვეყნდა 2 მარტს, 2011, დაიწყო გაყიდვა საიტით და საცალო მაღაზიებში წლის 11 მარტს, 25 სხვა ქვეყანაში იგი 26 მარტს გამოვიდა, მათ შორის დასავლეთ ევროპაში, ავსტრალიასა და კანადაში. Apple-მ განაცხადა, რომ iPad 2-ს გამოუშვებდა ჰონკონგში, სამხრეთ კორეაში, სინგაპურსა და სხვა ქვეყნებში, 2011 წლის 29 აპრილს. მოწყობილობამ დადებითი შეფასებები მიიღო.  Apple-მა პირველ თვეში  2.4-2.6 მლნ. მოწყობილობა გაყიდა, აგრეთვე იგი წარმატებით იყიდებოდა 2011 წლის მესამე კვარტალში (11120000 ერთეული)

## რესურსები ინტერნეტში 
* iPad 2-ის ოფიციალური საიტი

## სქოლიო
კატეგორია:პლანშეტური კომპიუტერები
კატეგორია:Apple Inc.
*2
საწოლი (მეფე)

**საწოლი** *მეფისა* — საქართველოს მეფის მოსასვენებელი განსაკუთრებული დაწესებულება. აღწერილია ხელმწიფის კარის გარიგებაში (XIV საუკუნე). სასახლეში საწოლი მოიცავდა საკუთრივ დასაწოლ-დასაძინებელ, აგრეთვე „უკაზმავი“ მეფის სამყოფ და საწოლის სამსახურებლისათვის განკუთვნილ ოთახებს. მგზავრობისათვის არსებობდა მოძრავი საწოლი, რომელიც „სიკისტროსანი“ და „სასაგებლე“ ჯორებით გადაჰქონდათ ბარგისუხუცესსა და შუბოსან მესაწოლეებს. საწოლი მსახურთუხუცესის „ჴელისა“ იყო, უშუალოდ კი მას მესაწოლეთუხუცესი განაგებდა. დაცვას უზრუნველყოფდნენ „წინამწოლნი“, „კარის დარაჯა“ და არგნოსანი „საწოლის მეკარე“, კერძო სამსახურს — ფარეშები, ფარეშთუხუცესი და მეღვინე, ხოლო სახელმწიფო საქმეებზე მოხსენება-განკარგულებათა აღნუსხვა და დაწესებულების წლიური ანგარიშის შედგენა-შემოწმება საწოლის მწიგნობარს ევალებოდა.

## ლიტერატურა
კატეგორია:ფეოდალური საქართველო
საწურბლე

**საწურბლე** — ისტორიული სოფელი ქვემო ქართლში, ალგეთის ხეობაში, მდინარის მარჯვენა მხარეს. ახლანდელი სოფელი მაწევანის (თეთრიწყაროს მუნიციპალიტეტი) დასავლეთით. ისტორიულ წყაროებში პირველად მოხსენიებულია XVIII საუკუნის I ნახევარში.

## ლიტერატურა
კატეგორია:თეთრიწყაროს მუნიციპალიტეტის ისტორიული სოფლები
ჩუპაკის პროვინცია

**ჩუპაკა** — პროვინცია პერუში, ხუნინის რეგიონში. ჩრდილოეთიდან ესაზღვრება კონსეპსიონის პროვინცია, აღმოსავლეთიდან უანკაიოს პროვინცია, სამხრეთიდან უანკაველიკას რეგიონი და დასავლეთიდან ლიმას რეგიონი. პროვინციაში ცხოვრობს 57 000 ადამიანი, ფართობი კი შეადგენს 1 153,05 კმ²-ს. პროვინციის დედაქალაქია ჩუპაკა.

პროვინცია ადმინისტრაციულად იყოფა 9 რაიონად. 

## იხილეთ აგრეთვე
* პერუს პროვინციები

## რესურსები ინტერნეტში
*  Municipal website

კატეგორია:ხუნინის რეგიონის პროვინციები
საწკეპელა

**საწკეპელა** — ქედი საქართველოში, მცხეთა-მთიანეთის მხარის მცხეთის მუნიციპალიტეტში. წარმოადგენს თრიალეთის ქედის ჩრდილო-აღმოსავლეთის განშტოებას. მდინარე დიღმისწყლის სათავესთან გამოეყოფა თრიალეთის ქედს და დიდგორის მთამდე (1274 მ) გრძელდება. აგებულია ზედაეოცენური თაბაშირის შემცველი თიხებით და ქვიშაქვებით. კალთები დანაწევრებულია მდინარეების მტკვრისა და დიღმისწყლის შენაკადებით. მთის ჩრდილოეთ-დასავლეთი კალთა შემოსილია შერეული ფართოფოთლოვანი ტყით.

## ლიტერატურა
კატეგორია:მცხეთა-მთიანეთის მხარის ქედები
ტარმის პროვინცია

**ტარმა** — პროვინცია პერუში, ხუნინის რეგიონში. ჩრდილოეთიდან ესაზღვრება ხუნინის პროვინცია, აღმოსავლეთიდან ჩანჩამაიოს პროვინცია, სამხრეთიდან ხაუხას პროვინცია და დასავლეთიდან ჯაულის პროვინცია. პროვინციაში ცხოვრობს 104 335 ადამიანი, ფართობი კი შეადგენს 2 749,16 კმ²-ს. პროვინციის დედაქალაქია ტარმა.

პროვინცია ადმინისტრაციულად იყოფა 9 რაიონად.

## იხილეთ აგრეთვე
* პერუს პროვინციები

## რესურსები ინტერნეტში
*  Website of Goberment Tarma 
*  Tarma City Information  
*  General Information of Tarma 
*  General Information of Tarma 

კატეგორია:ხუნინის რეგიონის პროვინციები
იაულის პროვინცია

250პქ|მინი|მარჯვნივ|ჯაულის პროვინცია
**ჯაული** — პროვინცია პერუში, ხუნინის რეგიონში.  ჩრდილოეთიდან ესაზღვრება პასკოს რეგიონი და ხუნინის პროვინცია, აღმოსავლეთიდან ტარმას პროვინცია, სამხრეთიდან ხაუხა და დასავლეთიდან ლიმას რეგიონი. 2002 წლის მონაცემებით, პროვინციაში ცხოვრობს 66 093 ადამიანი, ფართობი კი შეადგენს 3 617,35 კმ²-ს. პროვინციის დედაქალაქია ლა-ოროია.

პროვინცია ადმინისტრაციულად იყოფა 10 რაიონად.

## იხილეთ აგრეთვე
* პერუს პროვინციები

## რესურსები ინტერნეტში
*  Sitio oficial de la Municipalidad Provincial de Yauli-La Oroya 
*  INEI Perú 

კატეგორია:ხუნინის რეგიონის პროვინციები
სატიპოს პროვინცია

**სატიპო** — პროვინცია პერუში, ხუნინის რეგიონში. მდებარეობს ამაზონის წვიმის ტყეების ცენტრალურ ნაწილში. პროვინციის დედაქალაქია სატიპო. პროვინციის მოსახლეობა შეადგენს 144828 ადამიანს, ფართობი — 19 219,48 კმ².

## საზღვრები
პროვინციას დასავლეთიდან ესაზღვრება უანკაიოს, კონსეპსიონის ხაუხას ჩანჩამაიოს პროვინციები, პასკოს რეგიონის ოსაპამპას პროვინცია ჩრდილოეთიდან, ატალაიას პროვინცია ჩრდილო-დასავლეთიდან, ხოლო კუსკოს რეგიონის ლა-კონვენსიონის პროვინცია აღმოსავლეთიდან და სამხრეთ-აღმოსავლეთიდან.

## ადმინისტრაციული დაყოფა
პროვინცია ადმინისტრაციულად იყოფა 8 რაიონად.

## იხილეთ აგრეთვე
* პერუს პროვინციები

## რესურსები ინტერნეტში
*  El Portal de la Provincia de Satipo 

კატეგორია:ხუნინის რეგიონის პროვინციები
ხაუხის პროვინცია

250პქ|მინი|მარჯვნივ|ხაუხას პროვინცია
250პქ|მინი|მარჯვნივ|ხაუხას კათედრალი
**ხაუხა**  — პროვინცია პერუში, ხუნინის რეგიონში. დედაქალაქია ხაუხა. 2007 წლის მონაცემებით, პროვინციაში ცხოვრობს 92 053 ადამიანი.. პროვინციის ფართობი შეადგენს 3 749,1 კმ²-ს.

პროვინცია ადმინისტრაციულად იყოფა 34 რაიონად.

## იხილეთ აგრეთვე
* პერუს პროვინციები

## რესურსები ინტერნეტში
* Information on Jauja 
* Pictures and Information on Jauja 

## სქოლიო
კატეგორია:ხუნინის რეგიონის პროვინციები
ხუნინის პროვინცია

250პქ||მინი|მარჯვნივ|პროვინციის მდებარეობა ხუნინის რეგიონში
**ხუნინი** — პროვინცია პერუში, ხუნინის რეგიონში. დედაქალაქია ხუნინი. პროვინციის ფართობი შეადგენს 2360,07 კმ²-ს. მოსახლეობა — 48 723 ადამიანი.

## გეოგრაფია
200პქ|მინი|მარჯვნივ|ხუნინის ტბა
პროვინციის ტერიტორია მთაგორიანია. პროვინციაში მდებარეობს ხუნინის ტბა და მდინარეები მანტარო და ულკუმაიო.

## საზღვრები
პროვინციას სამხრეთ-აღმოსავლეთიდან ესაზღვრება ტარმას პროვინცია, სამხრეთ-დასავლეთიდან ჯაულის პროვინცია, ჩრდილო-დასავლეთიდან პასკოს რეგიონის პასკოს პროვინცია, ხოლო ჩრდილო-აღმოსავლეთიდან ოსაპამპას პროვინცია.

## ადმინისტრაციული დაყოფა
პროვინცია ადმინისტრაციულად იყოფა 4 რაიონად. 

## იხილეთ აგრეთვე
* პერუს პროვინციები

## რესურსები ინტერნეტში
*  Municipalidad Provincial de Junín 
*  INEI Perú 

კატეგორია:ხუნინის რეგიონის პროვინციები
კონსეფსიონის პროვინცია (პერუ)

250პქ|მინი|მარჯვნივ|კონსეპსიონის პროვინცია
**კონსეპსიონი** — პროვინცია პერუში, ხუნინის რეგიონში. პროვინციაში ცხოვრობს 71 215 ადამიანი. პროვინციის ფართობი შეადგენს 3 067,52 კმ²-ს.

პროვინცია ადმინისტრაციულად იყოფა ჩვიდმეტ რაიონად.

## დედაქალაქი 
პროვინციის დედაქალაქია კოსეპსიონი
800px|thumb|center|პროვინციის დედაქალაქის პანორამა.

## იხილეთ აგრეთვე 
* პერუს პროვინციები

## რესურსები ინტერნეტში 
* Municipal website 

კატეგორია:ხუნინის რეგიონის პროვინციები
უანკაიოს პროვინცია

250პქ|მინი|მარჯვნივ|უანკაიოს პროვინცია
**უანკაიო** — პროვინცია პერუში, ხუნინის რეგიონში. დედაქალაქია უანკაიო. პროვინციაში ცხოვრობს 439 699 ადამიანი. ფართობი შეადგენს 3 558,10 კმ²-ს.

პროვინცია ადმინისტრაციულა იყოფა 28 რაიონად.

## იხილეთ აგრეთვე 
* პერუს პროვინციები

## რესურსები ინტერნეტში 
*  Municipal website

კატეგორია:ხუნინის რეგიონის პროვინციები
ჩანჩამაიოს პროვინცია

250პქ|მინი|მარჯვნივ|ჩანჩამაიოს პროვინცია
**ჩანჩამაიო** — პროვინცია პერუში, ხუნინის რეგიონში. დედაქალაქია ლა-მერსედი. პროვინციის სხვა მნიშვნელოვანი ქალაქია სან-რამონი. პროვინციაში ცხოვრობს 142127 ადამიანი. პროვინციის ფართობი შეადგენს 4 723,4 კმ²-ს.

პროვინციის სახელწოდება მომდინარეობს მდინარე ჩანჩამაიოს სახელისგან.

პროვინცია ადმინისტრაციულად იყოფა ექვს რაიონად.

## იხილეთ აგრეთვე 
* პერუს პროვინციები

## რესურსები ინტერნეტში 
* Site officiel de la municipalité provinciale de Chanchamayo

კატეგორია:ხუნინის რეგიონის პროვინციები
პისკოს პროვინცია

250px|მინი|მარჯვნივ|პროვინციის მდებარეობა იკას რეგიონში
**პისკო** — პროვინცია პერუში, იკის რეგიონში. დედაქალაქია პისკო, სადაც მზადდება ამავე სახელწოდების პოპულარული ლიქიორი . პროვინციის სხვა მნიშვნელოვანი ქალაქია სან-რამონი. პროვინციაში ცხოვრობს 116 865 ადამიანი. პროვინციის ფართობი შეადგენს 3 978,19 კმ²-ს.

პროვინციაში მდებარეობს პარაკასის ეროვნული ნაკრძალი.

პროვინცია ადმინისტრაციულად იყოფა რვა რაიონად. 

## 2007 წლის მიწისძვრა 
პერუს 2007 წლის მიწისძვრის შედეგად პისკო იყო ერთ-ერთი ყველაზე დაზარალებული პროვინცია. პროვინციის დაახლოებით 80% განადგურდა, დაიღუპა 400 ადამიანი და 1500 დაშავდა. რიხტერის შკალით მიწისძვრის სიმძლავრე იყო 8,0 მაგნიტუდა.

## იხილეთ აგრეთვე 
* პერუს პროვინციები

## რესურსები ინტერნეტში 
* Municipalidad Provincial de Pisco - Pisco Province Council official website
* Paracas National Reserve  - Information about the national reserve

კატეგორია:იკის რეგიონის პროვინციები
საბჭოთა კავშირის საფეხბურთო ჩემპიონატი 1940

**საბჭოთა კავშირის საფეხბურთო ჩემპიონატი 1940** — საბჭოთა კავშირის საფეხბურთო ჩემპიონატის მეექვსე გათამაშება. გამარჯვებული გახდა მოსკოვის „დინამო“, მეორე ადგილზე გავიდა თბილისის „დინამო“, მესამეზე – მოსკოვის „სპარტაკი“. დაიწყო 2 მაისს და დასრულდა 17 ნოემბერს.

## შედეგები 
### ჯგუფი „А“: ცხრილი 
### ჯგუფი „Б“: ცხრილი 
## რესურსები ინტერნეტში 
* The Rec.Sport.Soccer Statistics Foundation.

1940
კატეგორია:1940 წელი ფეხბურთში
საბჭოთა კავშირის საფეხბურთო ჩემპიონატი 1940 (ჯგუფი „А“)

**საბჭოთა კავშირის მე-6 საფეხბურთო ჩემპიონატში** გამარჯვებული გახდა მოსკოვის „დინამო“, მეორე ადგილზე გავიდა თბილისის „დინამო“, მესამეზე – მოსკოვის „სპარტაკი“. დაიწყო 2 მაისს და დასრულდა 17 ნოემბერს.

## შედეგები 
### ცხრილი 
* **საუკეთესო ბომბარდირი:** გრიგორი ფედოტოვი − 21 (20) − „ცდკა“

### მატჩები 
## ჩემპიონი 
## პერიოდიკა
* დასრულებული ქრონიკა. სსრ კავშირის VI ჩემპიონატი // „სარბიელი“, 31 მაისი, 1991, № 21 (22), გვ. 6.

## რესურსები ინტერნეტში 
* The Rec.Sport.Soccer Statistics Foundation.

## სქოლიო 
1940
კატეგორია:1940 წელი ფეხბურთში